دەروازەی ڕەفەح

دەروازەی وشکانیی ڕەفەح دەروازەیەکی سنوورییە و دەکەوێتە شاری ڕەفەح لە نێوان کەرتی غەززە لە فەلەستینی مێژوویی و نیمچە دوورگەی سینا لە میسر. ئەو دەروازەیە دوای ڕێککەوتنی ئاشتی میسر و ئیسرائیل لە ساڵی ١٩٧٩ و کشانەوەی ئیسرائیل لە سینا لە ساڵی ١٩٨٢ دروستکراوە. تا ١١ی ئەیلوولی ٢٠٠٥ لەلایەن دەسەڵاتی فڕۆکەخانەکانی ئیسرائیلەوە بەڕێوەدەبرا، کاتێک ئیسرائیل لە کەرتی غەززە کشایەوە. چاودێرانی ئەوروپی بۆ چاودێریکردنی جووڵە لە دەروازەکە مانەوە.

دەروازەکە لە ٢٥ی تشرینی دووەمی ٢٠٠٥ دووبارە کرایەوە. جووڵە لە دەروازەکەدا تا ٢٥ی حوزەیرانی ٢٠٠٦ مایەوە، دوای ئەوە ئیسرائیل زۆربەی کاتەکان (٨٦٪ی ڕۆژەکان) بە ھۆکاری ئەمنی داخست و تا ئێستاش بە داخراویی دەمێنێتەوە بۆ ھەناردەکردنی خۆراک.  لە مانگی حوزەیرانی ٢٠٠٧ دا، دوای ئەوەی حەماس کەرتی غەززەی کۆنترۆڵکرد، دەروازەکە بە تەواوی داخرا.

دوابەدوای شۆڕشی میسر لە ساڵی  ٢٠١١، حکوومەتی میسر بڕیاریدا دەروازەی ڕەفەح بۆ ھەمیشەیی بکاتەوە، کە لە ڕۆژی شەممە ٢٨ی ئایاری ٢٠١١ دەست پێدەکات، دوای داخستنی نزیکەی چوار ساڵ لەلایەن ڕژێمی پێشووی میسرەوە. ئەو دەروازە بۆ ماوەی شەش کاتژمێر لە ڕۆژێکدا کراوە بوو تا کودەتای سەربازی. ئەو دەروازەکە لە ٣ی تەممووزی ٢٠١٣ کرایەوە و جارێکی دیکە بە تەواوی داخرا و دیواری جیاکردنەوەی میسر دروستکرا.

 سەرچاوەکان